|  |  |
| --- | --- |
| **ՀԻՄՆԱՎՈՐՈՒՄ**  «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու, Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման անհրաժեշտության | |
|  | **1.Անհրաժեշտությունը** |
|  | Որոշման նախագծի ընդունումը նպատակ ունի մեղմել ջրօգտագործողների ընկերությունների ֆինանսական ճեղքվածքը, մասնավորապես, էլեկտրաէներգիայի, աշխատավարձի, հարկերի, ջրառի գծով պարտավորությունները և ապահովել ոռոգման ջրի անխափան մատակարարում, ինչպես նաև, ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է Պետական տուրքի մասին ՀՀ օրենքի 19.6.-րդ հոդվածի 4-րդ, 5-րդ և 6-րդ կետերով սահմանված պետական տուրքի առանձին տեսակների գանձման նպատակով ս.թ սեպտեմբերի 9-ից ուժի մեջ մտած Հայաստանի Հանրապետությունից պղնձի խտահանքի, մոլիբդենի խտահանքի, մոլիբդենի և դրանից պատրաստված արտադրատեսակների (բացառությամբ՝ թափոններ և ջարդոն)՝ դեպի երրորդ երկրներ արտահանման ժամանակավոր սահմանափակում կիրառելու, արտահանման լիցենզավորման ընթացակարգը և հայտերի ու լիցենզիաների ձևերը սահմանելու մասին ՀՀ կառավարության թիվ 1435-Ն որոշման ընդունման արդյունքում ՀՀ 2021 թվականի պետական բյու­ջե­ի պետական տուրքերի գծով եկամուտներն ավելացմամբ և այն ՀՀ կառավարության պահուստային ֆոնդ ուղելու անհրա­ժեշտությամբ՝ հետագայում որոշակի առաջնահերթ ծախսերի ֆինանսա­վորմանն ուղղելու նպատակով: |
|  | **2.Ընթացիկ իրավիճակը և խնդիրները** |
|  | 2021 թվականի սակավաջրության և եղանակային պայմաններից բխող հանգամանքների, ինչպես նաև, ոռոգման սեզոնը 1 ամիս շուտ սկսելու հետ կապված՝ ջրօգտագործողների ընկերություններում ծախսերն աճել են, մասնավորապես, էլէներգիայի գծով փաստացի ծախսերը 2020թ. համեմատ աճել են՝ 01.09.2021թ. դրությամբ էլէներգիայի պարտքը կազմում է **1,574,259.1** հազար դրամ/տեղեկանքը կցվում է/, իսկ ջրառի մասով 01.09.2021թ. դրությամբ պարտավորությունը կազմում է 1,940,479.8 հազար դրամ/տեղեկանքը կցվում է/: Միաժամանակ, էլէներգիայի տատանումները, իրենց հերթին, մեծ վնաս են հասցրել ջրօգտագործողների ընկերություններում առկա սարքավորումներին, որոնց վնասը նախնական գնահատականներով կազմում է **66,643.6** հազար դրամ/ցանկը կցվում է/:  Քանի որ ՀՀ 2021 թվականի պետական բյուջեով ջրօգտագործողների ընկերություններին «Ոռոգման համակարգի առողջացում» ծրագրի «Ոռոգման ծառայություններ մատուցող ընկերություններին ֆինանսական աջակցության տրամադրում» միջոցառման շրջանակներում հատկացված 2,856,008.0 հազար դրամ սուբսիդիայից 1,657,012.2 հազար դրամն արդեն վճարվել է ջրօգտագործողների կողմից օգտագործված էլէներգիայի դիմաց, ուստի ջրօգտագործողների մոտ 01.09.2021թ. դրությամբ առաջացել են աշխատավարձի, հարկերի և այլ ծախսերի մասով պարտավորություններ, մասնավորապե, աշխատավարձի և հարկերի մասով այն կազմում է 319,955.9 հազար դրամ: Միաժամանակ, «Ջրառ» ՓԲԸ-ի մոտ ևս առկա է էլէներգիայի գծով 774,890.7 հազար դրամ պարտավորություն, որը հնարավոր կլինի մարել ջրօգտագործողների ընկերությունների՝ ջրառի մասով պարտավորությունները մարելու արդյունքում: Աշխատավարձի և հարկային պարտավորությունների չվճարումը կհանգեցնեն տույժերի, տուգանքների և կառաջացնեն լրացուցիչ ֆինանսական բեռ, իսկ էլէներգիայի գծով պարտավորությունները չմարելու դեպքում ընկերությունները կհոսանքազրկվեն:  2021 թվականի պետական բյուջեի 1139 ծրագրի 11001. «ՀՀ կառավարության պահուստային ֆոնդ» միջո¬ցառման գծով նախատեսված գումարները բավարար չեն՝ որոշակի առաջնահերթ ծախսերի ֆինանսավորման համար (այդ թվում, ՀՀ կառավարության որոշումների և շրջանառվող նախագծերի շրջանակներում ստանձնված պարտավորությունների կատարման համար): |
|  | **3. Տվյալ բնագավառում իրականացվող քաղաքականությունը**  Նախագծով առաջարկվում է պահանջվող **2,735,749.3** հազար դրամ գումարը տրամադրել՝ մի մասը միջծրագրային վերաբաշխումներից, մյուս մասը ՀՀ կառավարության պահուստային ֆոնդից, որը կուղղվի ջրօգտագործողների ընկերությունների 01.09.2021թ. դրությամբ առկա էլէներգիայի, աշխատավարձի, հարկերի և ջրառի գծով պարտավորությունների մարմանը, ինչպես նաև, էլէներգիայի տատանումներից ՋՕԸ-երի կրած վնասի փոխհատուցմանը, ընդ որում՝ ջրօգտագործողների ընկերությունների կողմից «Ջրառ» ՓԲԸ-ին վճարվելիք **774,890.7** հազար դրամը կուղղվի վերջինիս կողմից էլէներգիայի գծով պարտավորությունների մարմանը:  Ոռոգման համակարգի ընկերությունների ֆինանսական կայունության ապահովումը նրանց հետագա գործունեության պատշաճ իրականացման երաշխիքն է: |
|  |  |
|  | **4.Կարգավորման նպատակը և բնույթը**  Ոռոգման համակարգի կազմակերպությունների ֆինանսական ճեղքվածքը փակելու արդյունքում կապահովվի կազմակերպության ֆինանսական կայունացումը, որն իր հերթին թույլ կտա կազմակերպությանն ապահովել ոռոգման ջրի մատակարարումը և ստանձնած պարտավորությունների կատարումը:  Նախագծի նպատակն է ՀՀ կառավարության ս.թ. դեկտեմբերի 30-ի N 2215-Ն որոշ­ման մեջ ավելաց­նել 1139 ծրագրի «11001. ՀՀ կառավարության պահուստային ֆոնդ» միջոցառման գծով ծախսերն ավելացնել 4,100.0 մլրդ դրամով՝ ի հաշիվ 2021 թվականի պետական բյուջեի պետական տուրքերի: |
|  |  |
|  | **5. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  | **6.Ակնկալվող արդյունքը**  Ոռոգման համակարգի ընկերությունների ֆինանսական կայունության ապահովում և ոռոգման ջրի անխափան մատակարարում: |
|  | **7.Տեղեկատվություն**  «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման Նախագծի ընդունման դեպքում Հայաստանի Հանրապետության պետական բյուջեի եկամուտները և ծախսերը կավելանան՝ 4,100.0 մլրդ դրամի չափով:  «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:  «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:  **8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**  ՀՀ կառավարության 18.08.2021թ. <<Հայաստանի Հանրապետության կառավարության 2021-2026թթ. ծրագիրը>> N 1363-Ա որոշում, ՀՀ կառավարության 25.08.2016թ. <<Ոռոգման ոլորտի ֆինանսական կայունության բարելավման ռազմավարությունը և միջոցառումների ծրագրին հավանություն տալու մասին>> N 33 արձանագրային որոշում, ՀՀ կառավարության 02.07.2020թ. «Ոռոգման համակարգի ֆինանսական առողջացման աջակցության ծրագիրը,2020 թվականի ընթացքում ըստ առանձին ջրօգտագործողների ընկերությունների ֆինանսական աջակցության չափաքանակները եվ միջնաժամկետ ժամանակահատվածի համար կրեդիտորական պարտքերի հիմնավորվածության, կանխարգելման եվ դրանց մարման կարգի վերաբերյալ միջոցառումների իրականացման ճանապարհային քարտեզը հաստատելու մասին» N 1144-Լ որոշում: |